Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 360

2. Ejtőernyő beugrói jogosítás 2.1. Ejtőernyő beugrói jogosítás megszerzésének és hoszszabbításának feltételei: 2.1.1. Életkor: betöltött 24. életév. 2.1.2. Érvényes ejtőernyős oktatói szakszolgálati engedély. 2.1.3. Szakismeret: A pályázónak hatósági vizsgán bizonyítani kell, hogy az engedélyben biztosított jogkörnek megfelelő szinten ismeri: — a vonatkozó előírásokat, — 24 hónapos oktatói gyakorlattal rendelkezik. 2.1.4. Tapasztalat: — a pályázónak F.A.I. „F” jogosítással kell rendelkeznie, — a pályázónak 2 éves oktatói szakszolgálati engedéllyel kell rendelkeznie, — a pályázónak A, B, C kategóriás mentő és tartalék ejtőernyő hajtogatói szakvizsgával kell rendelkeznie, — III. osztályú javító minősítéssel kell, hogy rendelkezzen, — a pályázónak igazolnia kell, hogy az utolsó 12 hónapban végrehajtott 50 ejtőernyős ugrást és minimum 5 szakirányú tanfolyamot vezetett. 2.1.5. Gyakorlati vizsga: Gyakorlati vizsgára a pályázó akkor bocsátható, ha a szakismeretből sikeres vizsgát tett, és az oktatói kiképzést befejezte. 2.1.6. A gyakorlati vizsga anyaga: A hatóság által kijelölt vizsgáztató határozza meg. 2.1.7. Egészségi alkalmasság: Meg kell felelnie a magánpilóta légijármű-vezető számára előírt egészségi követelményeknek. 2.1.8. Folyamatosság: — ha az ejtőernyőzésben a megszakítás 12 hónapnál nem több, — ha a folyamatosság nincs biztosítva, új vizsgát kell tenni. 2.1.9. Hosszabbítás: 2.1.9.1. Az üzemben tartónak igazolnia kell, hogy az engedélyes a megelőző 24 hónapon belül 12 hónaponként minimum 25 ugrást hajtott végre, és 2 szaktanfolyamot vezetett, és 5 kísérleti vagy beugrást vagy 12 bedobást teljesített. 2.1.9.2. A beugrói szakszolgálati engedély hosszabbítási feltételei alól a légiközlekedési hatóság egyéni elbírálás alapján felmentést adhat annak a pályázónak, aki az utolsó 12 hónapban 50 ugrást és 4 szaktanfolyamot vezetett, és 10 kísérleti vagy beugrást hajtott végre vagy 24 bedobást teljesített, melyet megfelelőképpen igazol. 2.2. Jogosultság: Sikeres vizsga alapján az engedélyes jogosult kísérleti ejtőernyős ugrás, beugrás és bedobás végrehajtására.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes